PROUD ผุดแคมเปญซื้อ “คอนโด” พักโรงแรมหรูฟรี 1 เดือน
PROUD จัดแคมเปญซื้อคอนโด เพียงจองและทำสัญญา “อินเตอร์คอนติเนนตัล เรสซิเดนเซส หัวหิน” รับสิทธิ์เข้าพักฟรี โรงแรมอินเตอร์คอนติเนนตัล หัวหิน รีสอร์ท ทั้งเดือนพร้อมอาหารและเครื่องดื่ม
13 ก.ค. 2564

นางสาวพราวพุธ ลิปตพัลลภ กรรมการบริหาร บริษัท พราว เรียล เอสเตท จำกัด (มหาชน) หรือ PROUD เปิดเผยว่า บริษัทฯได้เปิดตัวแคมเปญพิเศษให้ลูกค้าสามารถเริ่มใช้ชีวิต InterContinental Life ได้ทันที เพียงจองและทำสัญญา กับทางโครงการ โครงการ “อินเตอร์คอนติเนนตัล เรสซิเดนเซส หัวหิน” ที่มีเพียง 238 ยูนิต เริ่มต้น 8 ล้านบาท โดยไม่ต้องรอโอนจะได้รับสิทธิ์เข้าพักฟรี พร้อมอาหารและเครื่องดื่มที่โรงแรมอินเตอร์คอนติเนนตัล หัวหิน รีสอร์ท (InterContinental Hua Hin Resort) ตลอดทั้งเดือนซึ่งถือเป็นครั้งแรกในวงการอสังอาริมทรัพย์ 
“จากปกติที่โครงการจะมีห้องตัวอย่างในครั้งนี้ลูกค้าจะสามารถได้ลองหนีความวุ่นวายไปใช้ชีวิตริมหาดหัวหิน พร้อมรับบริการระดับโลก ภายใต้มาตรฐานของ InterContinental Hotels Group ซึ่งจะเป็นหนึ่งส่วนสำคัญของโครงการ InterContinental Residences Hua Hin ที่ไม่มีที่อื่น” นางสาวพราวพุธ กล่าว 
ทั้งนี้ขอเชิญชวนลูกค้าร่วมเป็นเจ้าของโครงการ “อินเตอร์คอนติเนนตัล เรสซิเดนเซส หัวหิน” ได้แล้ววันนี้ โดยโครงการได้เปิดให้ชมห้องตัวอย่างจริงบนอาคารจริงเป็นครั้งแรก พบกับดีไซน์และฟังก์ชั่นที่ใส่ใจรังสรรค์ทุกรายละเอียดเพื่อคุณภาพชีวิตที่ดีสูงสุดของผู้อยู่อาศัย บนพื้นที่กว่า 7 ไร่ พร้อมพื้นสีเขียวและสิ่งอำนวยความสะดวกในโครงการรวมกว่า 7,000 ตารางเมตร กับความเป็นส่วนตัวและความสะดวกสบายกับไลฟ์สไตล์และการบริการระดับเวิลด์คลาส โดย IHG (InterContinental Hotels Group) พร้อมรับสิทธิการเป็นสมาชิก IHG Reward Club Spire Elite Membership ที่มาพร้อมสิทธิประโยชน์มากมาย 
สำหรับแคมเปญพิเศษนี้กำหนดจองและทำสัญญาภายใน 31 กรกฎาคม 2564 พร้อมเงื่อนไขการชำระเงินพิเศษที่กำหนดได้ด้วยตัวคุณเอง ซึ่งลูกค้าสามารถเข้าพักโรงแรมได้ภายใน 30 พฤศจิกายน 2564 โดยเงื่อนไขต่างๆเป็นไปตามที่บริษัทฯ กำหนด สามารถดูรายละเอียดเพิ่มเติมได้ที่  www.intercontinentalresidenceshuahin.com หรือสอบถามข้อมูลโครงการเพิ่มเติม โทร 02-026-8999
 